CELEX: 62013CN0427
Language: lt
Date: 2013-07-25 00:00:00
Title: Byla C-427/13: 2013 m. liepos 25 d. Autorità per la Vigilanza sui Contratti pubblici di lavori, servizi e forniture (Italija) pateiktas prašymas priimti prejudicinį sprendimą byloje Emmeci prieš Cotral

9.11.2013   
            
            
               LT
            
            
               Europos Sąjungos oficialusis leidinys
            
            
               C 325/12
            
         2013 m. liepos 25 d.Autorità per la Vigilanza sui Contratti pubblici di lavori, servizi e forniture (Italija) pateiktas prašymas priimti prejudicinį sprendimą byloje Emmeci prieš Cotral
   
   (Byla C-427/13)
   2013/C 325/19
   Proceso kalba: italų
   
      Prašymą priimti prejudicinį sprendimą pateikęs teismas
   
   
      Autorità per la Vigilanza sui Contratti pubblici di lavori, servizi e forniture
   
   
      Šalys pagrindinėje byloje
   
   
      Pareiškėja: Emmeci Srl
   
      Kita suinteresuotoji šalis: Cotral SpA
   
      Prejudiciniai klausimai
   
   
               1.
            
            
               Ar Direktyvos 2004/17/EB (1) 56 straipsnis turi būti aiškinamas taip, kad nacionalinis teisės aktų leidėjas negali numatyti, jog perkančiosios organizacijos paskutinių pasiūlymų pateikimo elektroniniame aukcione stadijoje gali neleisti aukciono dalyviams matyti savo eiliškumą ir kitų ūkio subjektų pasiūlymus ir kad apie tai pastarieji gali sužinoti tik pasibaigus aukcionui?
            
         
               2.
            
            
               Ar laikantis Direktyvos 2004/17/EB 56 straipsnio, skaidrumo ir vienodo požiūrio principų draudžiamos šame sprendime nurodytos nacionalinės teisės nuostatos ir administracinė praktika, kurias taikant paskutinėje elektroninio aukciono stadijoje nustatytas 5 minučių black-out laikas, per kurį aukciono dalyviai negali sužinoti savo eiliškumo?
            
         
      (1)  2004 m. kovo 31 d. Europos Parlamento ir Tarybos direktyva 2004/17/EB dėl subjektų, vykdančių veiklą vandens, energetikos, transporto ir pašto paslaugų sektoriuose, vykdomų pirkimų tvarkos derinimo (OL L 134, p. 1; 2004 m. specialusis leidimas lietuvių k., 6 sk., 7 t., p. 19)